**PRILOG III.**

DIO 1.

Za sva područja postrojenja koja su obuhvaćena ovim pravilnikom:

1. Ime ili pravno lice operatera te puna adresa i naziv područja pogona/postrojenja/skladišta.

2. Informacije kojima operater potvrđuje da područje postrojenja podliježe obavezama propisanima ovim pravilnikom te da je Federalnom ministarstvu dostavljeno Obavještenje o prisutnosti opasnih supstanci, odnosno da je pribavljena saglasnost na Izvještaj o stanju sigurnosti.

3. Pojednostavljena objašnjenja aktivnosti koje se odvijaju unutar područja postrojenja.

4. Nazivi (uključujući i tradicionalne nazive) ili u slučaju opasnih supstanci obuhvaćenih dijelom 1. Priloga Ia., odnosno Prilogom Ib. ovog pravilnika, naziv kategorije ili razvrstavanja opasnosti opasnih supstanci u području pogona/postrojenja/skladišta koji bi mogli izazvati nesreću većih razmjera, te opis njihovih osnovnih opasnih osobina.

5. Opšte informacije o načinu upozoravanja javnosti na području uticaja, u slučaju potrebe; dovoljne informacije o primjerenom ponašanju u slučaju nesreće većih razmjera ili naznaka mjesta gdje se tim informacijama može pristupiti elektronski.

6. Datum posljednjeg nadzora nad područjem postrojenja ili upućivanje na mjesto gdje se tim informacijama može pristupiti elektronski; informacije o tome gdje se na zahtjev mogu dobiti detaljne informacije o inspekciji i povezanom inspekcijskom planu.

7. Podaci o tome gdje je moguće dobiti dodatne odgovarajuće informacije.

DIO 2.

Za područja pogona/postrojenja/skladišta višeg razreda, uz informacije utvrđene u Dijelu 1. ovoga Priloga:

1. Opštee informacije o prirodi rizika od nesreća većih razmjera u području pogona/postrojenja/skladišta uključujući i njihove moguće efekte na ljudsko zdravlje i okoliš, te kratki prikaz glavnih vrsta scenarija nesreća većih razmjera i mjera nadzora za suočavanje sa njima.

2. Informacije kojima se potvrđuje da je operater dužan preduzeti odgovarajuće mjere na lokaciji, posebice povezivanje sa hitnim službama, radi ograničavanja posljedica nesreća većih razmjera i svođenja njihovih efekata na najmanju mjeru.

3. Upućivanje na Vanjski plan intervencije koji je sastavljen kako bi se savladali svi efekti nesreće izvan mjesta događaja sa preporukom da se u slučaju nesreće postupa prema uputama i zahtjevima interventnih jedinica i hitnih službi.

4. Po potrebi, podatke nalazi li se pogon/postrojenje/skladište u blizini teritorija druge države članice i predstavlja li mogućnost nesreće većih razmjera sa prekograničnim učincima u skladu sa Konvencijom o prekograničnim učincima industrijskih nesreća (“Službeni glasnik BiH” – Međunarodni ugovori”, broj 16/12).

5. Informacije o tome je li područje postrojenja u blizini teritorija druge države i predstavlja li mogućnost nesreće većih razmjera sa prekograničnim učincima u skladu sa Konvencijom o prekograničnim učincima industrijskih nesreća.